Hrun lengi yfirvofandi hjá fyrirtækjum Trumps? Útskýrir margt.

Af rannsóknum margra rannsóknarblaðamanna á fjárhagslegri stöðu fyrirtækja Donalds Trumps má ráða að þau hafi velflest stefnt hraðbyri í gjaldþrot allt síðasta ár. Og rætt um hundruð milljóna dollara í því sambandi.

Þetta útskýri margt af því sem Trump hefur gert og sagt á liðnu ári og beri merki um vaxandi örvæntingu hans. Hann reyndi meira að segja koma sér í þá aðstöðu að fundur leiðtoga sjö helstu iðnríkja heims yrði haldinn á yfirráðasvæði hans og fengi Trump samsteypan þar með allar tekjur af fundinum!

Fyrst var það sofandaháttúr hans og klúður vegna kórónaveirufaraldursins sem varð til þess a á brattann var að sækja.

Í framhaldi af því kom örvæntingarfull stórherferð allan seinni helming ársins til þess að hamra svo hatrammlega á því að forsetakosningarnar væru "mesta hreyksli í sögunni" að sem dæmi um viðbrögð áhangenda hans voru orðin "þar sem er reykur, þar er eldur", þ.e. að vegna þess hve kærurnar voru orðnar yfirgengilega margar hlytu þær að vera sannar.

Settar voru upp sérstakar miðstöðvar á vegum Trumps sem fólk var hvatt til að hringja í og koma fram með sem flestar ákærur.

Þetta virkaði öfugt, því að kærurnar voru yfirleitt svo fáránlegar að engu tali tók og þannig var því meira að segja varið um þær, sem Trump sjálfur sagði að væru pottþéttar en var fljótfundið út að voru tómt rugl.

Þegar þessi aðför að dómskerfinu mistókst var bara eitt örvæntingarfullt ráð eftir, að ráðast beint á þingið og taka völdin þar með beinu áhlaupi og valdaráni.

Þegar það mistókst að bjarga fjármálaveldi Trumps á þann hátt að hann yrði áfram við völd, blæs ekki byrlega, því að nú eru ýmis fjárhagsleg tengsl í hættu.

Fyrri ummæli:
Ómar.

Ertu að tala um "rannsóknarblaðamennina" sem birt hafa hverja nafnlausu níðrannsóknina á fætur annarri byggða á nafnlausum heimildum um forsetann?

Trump á 500 fyrirtæki og þau eru öll í einkaeigu hans sjálfs og ekkert af þeim er á markaði og hann stendur einn í ábyrgð fyrir skuldbindingum þeirra allra og skattmálum líka ásamt hagnaði og tapi.

Einhvern tíma mun eitthvert þeirra rúlla yfir því þannig gerast kaupin á eyrinni hjá þeim sem eru ekki opinberir starfsmenn. Sérstaklega í byggingar- og fasteignabransanum.

Skattaskýrsludæmið sem nota átti á forsetann fyrir kosningar var komið úr fórum einhvers starfsmanns sem séð hafði "eitthvað" úr þeim, en mátti það náttúrlega ekki, og var því bara einn sviksamur opinberi embættismaðurinn til viðbótar öllum hinum sem gert hafa sig að fíflum undanfarin fjögur ár og eru starfi sínu ekki vaxnir.

Öll fyrirtæki eiga sér upphaf og endir. Lífslengd þeirra fer eftir hæfni stjórnenda þeirra til að aðlaga þau að nýjum og breyttum aðstæðum á borð við síðasta fasteignamarkaðshrun New Yorkborgar.

Kveðjur

Frekar ætti að setja spurningarmerki við "fréttastofur" nútímans og barnalegt fréttamat og fréttaslúður þeirra. Þær eru of oft bara spunastofur og 85 prósent af fréttaflatarmáli þeirra eru (oftast leiðinlegar) myndir sem eiga að undirstrika skoðanir þeirra. Allir geta tekið mynd og þess vegna eru þær ofnotaðar. Erfiðara á þetta lið hins vegar með að skrifa læsilegan og upplýsandi texta.

Og fjölmiðlar og "réttastofur" eru því miður og of oft bara kjaftaklúbbar vinstrisinnaðra menntskælinga, sem tryllast og heimta útþurrkun og útskúfun um leið og fullorðinn maður með aðrar skoðanir og sjónarhorn mætir þar til starfa. Það sást mjög svo gjörla síðustu daga. Allt of margir fjölmiðlar hafa breyst í ljósritunarvélar, apabúr og áróðursklúbba.

Og öll stærstu félagsmiðlafyrirtækin og Google eiga það sameiginlegt að þau hafa hrópað hæst og ákallað hve mest svo kallaðan "fjölbreytileika", á sama tíma og þau iðka ritskoðun í stórum stíl og hagræða leitarniðurstöðum þannig að til dæmis þeim sem aðhyllast ekki þeim þóknanlegar skoðanir er úthýst og notendur kortlagðir með stalínistískum aðferðum, þannig að aðeins rétta fólkið fái til dæmis áminningu um að kjósa, eins og sást í forsetakosningunum þar vestra um daginn. Það þurfti kæru til að stöðva þá forkastanlegu ósvífni Google. Þetta fólk, svipað og járnbrautarbarónar 19. aldar með nýja tækni í vösunum, þykist vera herrar alheimsins núna. Í raun var ákall þeirra um sprenghlægilegan "fjölbreytileka" aðeins ákall um ódýrt innflutt vinnuafl til starfa í hinum stafrænu kolanámum þeirra.

||

Trump hefur ekki gefist upp og mun ekki gera það. Hann veit að hann er kallaður af Guði til að leiða Bandaríkin til baka á ný til frelsarans Jesú Krist og til að styrkja Ísrael á þessum síðustu tímum. Jesaja 45:1 talar um hvað Guð ætlar að gera í gegnum þjón sinn Donald Trump og Guð kallar hann sinn smurða, sem þýðir konúngurinn. Trump yfirgaf fyrirtæki sín til að hlýða Guði meðvitaður um hugsanlegt fjárhagslegt tap. Hann tók á móti köllun sinni án þess að skeyta um sína eigi hagsmuni. Hagsmunir Bandaríkjanna og Ísraels voru og eru honum efst í huga. Guð mun ekki sleppa hendinni af Donald Trump heldur sjá til þess að hann framkvæmi að fullu það sem Guð útvaldi hann til að gera og því er ekki lokeð enn.

||

Gunnar og Guðmundur ég var að biðja guð svo innilega að einhver af krists bræðrum svöruðu a.m.k. annari af tveimur röngum færslum bloggarans hér um forsetann Trump.Það gekk eftir og vildi gjarnan segja það og þakka fyrir.

||

Báðir málsaðilar virðast trúa því að málið snúist um eina persónu og að framtíð Bandaríkjanna velti á þessari einu persónu. Það er mikill misskilningur.

Ummæli:
Deutsche Bank ætlar að hætta öllum viðskiptum við Trump, nærri eini lánaveitir samsteypurnar er semsagt farinn.

NY borg var að koma með yfirlýsingu um að þeir hætta með öllu samstarfi við Trump og hanns fyrirtæki.

Fína hótelið hanns í Washington er til sölu og önnur hótel og gólfvellir ganga að sögn illa, eru td. í töluðum orðum að missa af stórum golfmótum.

Svo bætist við fjöldinn allur af málaferlum sem bíða kauða þegar hann hrökklast úr embætti í næstu viku eftir ljótan leik undanfarið.

Mörg gjaldþrot hefur hann gengið í gegnum og komist á fætur aftur en líklega er þetta gengið of langt í þetta skiptið og hann kaput.

En sumir hér virðast hann vera undir einhverri guðlegri forsjón svo hann kannski klárar sig með hjálp almættissins eftir allt...hann þarf á allri hjálp að halda bara við að halda sér utan fangelsismúrana.

Verkefni: Særandi eða ekki
Merking: Ekki særandi